Евтим Евтимов
Звезди дори да няма…

chitanka.info

Звезди дори да няма на небето,

тръгни насам направо през града.

Един прозорец винаги ще свети

и той ще бъде твоята звезда,

изгряла неочаквано сред мрака

като вечерница над моя праг.

И ти ще знаеш,

че сега те чакам.

Тръгни по тоя вечен, верен знак!

Аз няма в тесен свят да те обсебя

и няма никога да бъда лош.

Една отключена врата за тебе

до моя праг

те чака

всяка нощ.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.